CELEX: 31992R1679
Language: el
Date: 1992-06-29 00:00:00
Title: Κανονισμός (ΕΟΚ) αριθ. 1679/92 της Επιτροπής της 29ης Ιουνίου 1992 για τροποποίηση του κανονισμού (ΕΟΚ) αριθ. 3083/73 περί αναγκαίων στοιχείων για την εφαρμογή του κανονισμού (ΕΟΚ) αριθ. 2358/71 περί κοινής οργανώσεως αγοράς στον τομέα των σπόρων προς σπορά

Avis juridique important

|

31992R1679

Κανονισμός (ΕΟΚ) αριθ. 1679/92 της Επιτροπής της 29ης Ιουνίου 1992 για τροποποίηση του κανονισμού (ΕΟΚ) αριθ. 3083/73 περί αναγκαίων στοιχείων για την εφαρμογή του κανονισμού (ΕΟΚ) αριθ. 2358/71 περί κοινής οργανώσεως αγοράς στον τομέα των σπόρων προς σπορά  

Επίσημη Εφημερίδα αριθ. L 176 της 30/06/1992 σ. 0017 - 0017 Φινλανδική ειδική έκδοση: Κεφάλαιο 3 τόμος 42 σ. 0197  Σουηδική ειδική έκδοση: Κεφάλαιο 3 τόμος 42 σ. 0197 

ΚΑΝΟΝΙΣΜΟΣ (ΕΟΚ) αριθ. 1679/92 ΤΗΣ ΕΠΙΤΡΟΠΗΣ  της 29ης Ιουνίου 1992  για τροποποίηση του κανονισμού (ΕΟΚ) αριθ. 3083/73 περί αναγκαίων στοιχείων για την εφαρμογή του κανονισμού (ΕΟΚ) αριθ. 2358/71 περί κοινής οργανώσεως της αγοράς στον τομέα των  σπόρων προς σποράΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως της αγοράς στον τομέα των σπόρων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 1740/91 (2), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 3083/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3642/88 (4), προσδιορίζει τα στοιχεία τα οποία πρέπει να ανακοινώνουν τα κράτη μέλη στην Επιτροπή καθώς και τις προθεσμίες για τις  ανακοινώσεις αυτές-  ότι η πείρα έδειξε ότι είναι εξαιρετικά δύσκολο να γίνει νωρίς ο υπολογισμός της εκτάσεως υπό σύμβαση όπως απαιτείται από την ένδειξη στο σημείο 1 του παραρτήματος του κανονισμού (ΕΟΚ) αριθ. 3083/73- ότι τα λαμβανόμενα με τον τρόπο αυτό αποτελέσματα δεν  είναι αξιόπιστα- ότι πρέπει συνεπώς να μην υποχρεούνται πλέον τα κράτη μέλη να διαβιβάζουν στην Επιτροπή στοιχεία σχετικά με την έκταση που υπολογίζεται να καλλιεργηθεί με σύμβαση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων προς Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ένδειξη που εμφαίνεται στο σημείο 1 του παραρτήματος του κανονισμού (ΕΟΚ) αριθ. 3083/73 διαγράφεται.  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 246 της 5. 11. 1971, σ. 1. (2) ΕΕ αριθ. L 163 της 26. 6. 1991, σ. 39. (3) ΕΕ αριθ. L 314 της 15. 11. 1973, σ. 20. (4) ΕΕ αριθ. L 317 της 24. 11. 1988, σ. 18.